Woef per ongeluk oorsee gestuur | Maroela Media
Irgo, die 10-jarige Duitse herdershond
Die Duitse herdershond, genaamd Irgo, het Donderdagaand by Wichita-lughawe opgedaag ná 'n vlug op 'n privaat vliegtuig van Japan.
Kara Swindle en haar twee kinders het vroeër vandeesweek met United Airlines van Oregon na Kansas City, Missouri gevlieg om na Wichita, Kansas, te verhuis. Toe hulle Irgo wou oplaai, het hulle egter 'n groot Deense hond ontvang.
United het in 'n verklaring gesê die honde het op een of ander manier op die verkeerde vlugte beland tydens 'n verbindingsvlug in Denver.
Swindle het nog nie bekend gemaak of sy regstappe oorweeg nie. Sy het haar dank uitgespreek met United se pogings om Irgo weer huis toe te bring. Volgens haar lyk Irgo gesond en bly om weer by sy mense te wees.